গোলাম রাব্বানী হেলাল
গোলাম রাব্বানী হেলাল (অজানা–৩০ মে ২০২০; গোলাম রাব্বানী নামে সুপরিচিত) একজন বাংলাদেশী পেশাদার ফুটবল খেলোয়াড় এবং সংগঠক ছিলেন। হেলাল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের খেলেছিলেন। ১৯৭৫–৭৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৩ মৌসুম অতিবাহিত করেছিলেন। সর্বশেষ তিনি ঢাকা আবাহনী হতে বিজেএমসিতে যোগদান করেছিলেন; বিজেএমসির হয়ে কয়েক মৌসুম খেলার পর তিনি অবসর গ্রহণ করেছিলেন। ১৯৭৯ সালে, হেলাল বাংলাদেশের হয়ে আন্তর্জাতিক পর্যায়ে অভিষেক করেছিলেন।